କୋରାପୁଟଃ ମିଶନ ଶକ୍ତି ବିଭାଗର ରାଜ୍ୟସ୍ତରୀୟ ତାଲିକାରେ ଶ୍ରେଷ୍ଠ ତିନି ନମ୍ବରରେ ରହିଛି କୋରାପୁଟ । ଏହି ଯୋଜନା ଦ୍ବାରା ମହିଳାଙ୍କୁ ନେଇ ଚାଲିଥିବା ବିଭିନ୍ନ କାର୍ଯ୍ୟକ୍ରମରେ ସୃଜନଶୀଳତା ଆଣିବାରେ କୋରାପୁଟ ଜିଲ୍ଲା ସଫଳତା ପାଇଥିବା ଜିଲ୍ଲାପାଳ ସୂଚନା ଦେଇଛନ୍ତି । ରାଜ୍ୟ ମିଲେଟ ମିଶନ ପକ୍ଷରୁ ଓଡ଼ିଶା ଷ୍ଟେଟ କନକ୍ଲେଭ ଆୟୋଜିତ ହେବା ପୂର୍ବରୁ କୋରାପୁଟରେ ମିଶନ ଶକ୍ତି ଦ୍ବାରା ଜିଲ୍ଲା ସ୍ତରୀୟ ନିବେଶକାରୀଙ୍କ ସମ୍ମିଳନୀ ଆୟୋଜିତ ହୋଇଯାଇଛି ।
ଆୟୋଜିତ କାର୍ଯ୍ୟକ୍ରମରେ କୋରାପୁଟ ଜିଲ୍ଲାପାଳ ଅବଦୁଲ ଅକ୍ତର, ଫିକି ମହିଳା ସଦସ୍ୟାଙ୍କ ସମେତ ଅନେକ ମାନ୍ୟଗଣ୍ୟ ବ୍ୟକ୍ତି ସାମିଲ ହୋଇଥିଲେ । ମହିଳାଙ୍କୁ ସ୍ବାବଲମ୍ବୀ କରିବା ଦିଗରେ ମିଶନ ଶକ୍ତି ଜରିଆରେ ସ୍ବୟଂ ସହାୟକ ଗୋଷ୍ଠୀ ଗଠନ କରାଯାଇ ସେମାନଙ୍କୁ ରୋଜଗାରକ୍ଷମ କରାଯାଇଛି । ଏନେଇ ଫିକି ମହିଳା ସଦସ୍ୟା କହିଛନ୍ତି," କୋରାପୁଟ ଜିଲ୍ଲାରେ ମିଶନ ଶକ୍ତିର ମହିଳା ମାନଙ୍କ ଦ୍ବାରା ଉତ୍ପାଦିତ ହଳଦୀ, ଲେମନ୍ ଗ୍ରାସ ତେଲ, ଝାଡୁ , କଫି ଓ ଅନ୍ୟାନ୍ୟ ସାମଗ୍ରୀ ବିଶ୍ୱ ଦରବାରରେ ଆଦୃତ ହୋଇଛି । ଯାହା ଫଳରେ ଜିଲ୍ଲାକୁ ମହିଳା ଶଶକ୍ତିକରଣ ଦିଗରେ ଉଚ୍ଚତର ସ୍ଥାନକୁ ନେଇଯିବା ସହଜ ହୋଇଛି ।"
